Liang ble kjent for sin skarpe kritikk av marxismens klasselære og mente at det kinesiske samfunn ikke lot seg klassifisere etter vestlige klassebegrep. Ifølge Liang kunne for eksempel en klan ha både fattige og rike medlemmer og den klassekamp som maoistene gikk inn for ville derfor føre til at nære slektninger ble spilt ut mot hverandre, noe som stred mot konfucianske normer og kinesisk kultur.